
Dolgozatomban a Radvánszky-gyűjteményben található halotti beszédek közül azokat dolgoztam fel, amelyeket Páldi Székely István nyomdájában nyomtattak. Bevezetőmben a halotti beszédek kutatástörténetét ismertetem. Ezután bemutatom a beszédek 18. századi földrajzi, vallási és társadalmi hátterét. Írok a 18. századi Erdélyről, a református egyházról és a temetési szokásokról. 
A következő fejezetben a Radvánszky-könyvtár történetét, és az ott lévő halotti beszédek gyűjteményét ismertetem. A kolozsvári nyomdászat 18. századi történetében elhelyezem Páldi Székely István nyomdáját. Itt ismertetem életútját és munkásságát.
A továbbiakban rátérek a 18 kötetnyi halotti beszéd, prédikáció ismertetésére. Részletes bibliográfiai leírást készítettem a dokumentumokról. Ezután ismertetem a tíz személy felett elmondott beszédet tartalmi és formai szempontból, ezt követi a beszédekből vett szószedet.
Az összegzésben a halotti beszéd kutatás eredményeinek könyvtári és más tudomány területen  lehetséges hasznosításáról írtam.
A dolgozat a felhasznált irodalom jegyzékkel és a mellékletekkel zárul. A mellékletben fotók vannak a feldolgozott halotti beszédekről, illusztrációkról, valamint egy táblázat rögzíti a legfontosabb adatokat.



